Pușca „Martini–Henry”, model 1879 a fost o armă individuală de infanterie de calibrul 11,43 mm (0.45 inch), cu încărcare manuală, aflată în înzestrarea Armatei României, după războiul de independență din 1877-1878. La începutul Primului Război Mondial mai erau în uz un număr de 142.906 puști și 8.724 carabine din acest model, cu care au fost dotate unități de rezervă și de miliții. Armele au fost folosite doar în campania din anul 1916, ulterior fiind retrase și înlocuite cu arme cu repetiție.